শত্রুঘ্ন
শত্রুঘ্ন (সংস্কৃত: शत्रुघ्न, আক্ষরিক অর্থে: শত্রু ঘাতক/নিধনকারী) হলেন হিন্দু মহাকাব্য রামায়ণে বর্ণিত অযোধ্যার সবচেয়ে ছোট রাজকুমার এবং রাজকুমার শ্রীরামের ভাই, পরবর্তীতে মধুপুর এবং বিদিশার রাজা। তার আরেক নাম রিপুদমন (অর্থ: শত্রুদের পরাজিতকারী)। তিনি লক্ষ্মণের যমজ ছোট ভাই। তিনি ভরতের তেমন অনুগত ও সঙ্গী, যেমন লক্ষ্মণ ছিলেন শ্রীরামের অনুগত ও সঙ্গী। বাল্মীকি রামায়ণ অনুসারে, শত্রুঘ্ন হলেন ভগবান বিষ্ণুর অবতার। মহাভারতে উল্লেখিত বিষ্ণু সহস্রনাম অনুযায়ী বিষ্ণুর ৪১২তম নাম হলো শত্রুঘ্ন। প্রচলিত রামায়ণ অনুসারে, রাম হলেন বিষ্ণুর সপ্তম অবতার এবং পাশাপাশি লক্ষ্মণ, ভরত এবং শত্রুঘ্ন হলেন যথাক্রমে শেষনাগ, পাঞ্চজন্য ও সুদর্শন চক্রের অবতার।